L 160/30
HU
Az Európai Unió Hivatalos Lapja
2022.6.15.
A BIZOTTSÁG (EU) 2022/925 VÉGREHAJTÁSI RENDELETE (2022. június 14.) az (EU) 2018/1882 végrehajtási rendelet mellékletének a víziállatok jegyzékbe foglalt betegségei, valamint az ilyen, jegyzékbe foglalt betegségek terjedésére nézve számottevő kockázatot jelentő fajok és fajcsoportok jegyzéke tekintetében történő módosításáról (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016.
március 9-i (EU) 2016/429 európai parlamenti és tanácsi rendeletre (a továbbiakban: állategészségügyi rendelet) (1) és különösen annak 8. cikke (2) bekezdésére, 8. cikke (3) bekezdésének a) pontjára és 8. cikke (4) bekezdésének b) pontjára, mivel: (1)
Az (EU) 2016/429 rendelet szabályokat határoz meg az állatra vagy emberre átvihető betegségek megelőzésére és leküzdésére, beleértve az uniós szinten problémát jelentő, jegyzékbe foglalt betegségek kategóriáinak meghatározására vonatkozó szabályokat is.
A jegyzékbe foglalt betegségek megelőzésére és leküzdésére vonatkozó említett szabályok azon fajokra és fajcsoportokra alkalmazandóak, amelyek a jegyzékbe foglalt betegségeket terjeszthetik, vagy azért, mert fogékonyak azokra, vagy azért, mert azok vektorai.
Az említett fajok és fajcsoportok az (EU) 2018/1882 bizottsági végrehajtási rendelet (2) mellékletében foglalt táblázatban vannak felsorolva az (EU) 2016/429 rendelet 8. cikkének (2) bekezdésében meghatározott kritériumoknak megfelelően.
Ezenfelül az (EU) 2018/1882 végrehajtási rendeletben A, B, C, D vagy E kategóriájú betegségekként vannak jelölve.
(2)
Az Állategészségügyi Világszervezet (OIE) nemrégiben felülvizsgálta az OIE Víziállat-egészségügyi Kódexében (3) felsorolt, számos betegségre fogékony vízi fajokat.
E betegségek közül több az (EU) 2018/1882 végrehajtási rendelet mellékletében foglalt táblázatban is szerepel.
Az (EU) 2016/429 rendeletnek a fajoknak vagy fajcsoportoknak az említett jegyzékbe történő felvételére és a jegyzékből való törlésére vonatkozó 8. cikke (3) bekezdésének a) pontjával és 8. cikke (4) bekezdésének b) pontjával összhangban, továbbá az OIE-szabványokkal való megfelelő mértékű összhang elérése érdekében időszerű, hogy a Bizottság felülvizsgálja a víziállatok betegségeire fogékony fajoknak és fajcsoportoknak az (EU) 2018/1882 végrehajtási rendelet mellékletében foglalt táblázatban szereplő jegyzékét annak biztosítása érdekében, hogy abban megfelelően tükröződjenek a legújabb tudományos ismeretek.
(3)
A Bizottság ezért elvégezte az (EU) 2018/1882 végrehajtási rendelet mellékletének táblázatában felsorolt, a vízi betegségekre fogékony fajok felülvizsgálatát.
Ez a felülvizsgálat a halak és rákfélék betegségeit vizsgáló európai uniós referencialaboratórium és a puhatestűek betegségeit vizsgáló európai uniós referencialaboratórium által rendelkezésre bocsátott tudományos ismereteknek megfelelően készült el, amelyek szisztematikusan értékelték a víziállatok A, C és E kategóriájú betegségei tekintetében fogékony fajokat (a továbbiakban: értékelés).
Az értékelés figyelembe veszi az OIE Víziállat-egészségügyi Kódexének 1.5. fejezetében meghatározott módszertant.
(4)
Az értékelés lezárultát követően az uniós referencialaboratóriumok jelentést tettek az A kategóriájú betegségekre (járványos vérképzőszervi elhalás, Microcytos mackini-fertőzés, Perkinsus marinus-fertőzés, a Taura-szindróma vírusával való fertőzöttség és a yellowhead-vírussal való fertőzöttség) fogékony fajokról, a C kategóriájú betegségekre (pisztrángok vírusos vérfertőzése, fertőző vérképzőszervi elhalás, HPR-deletált lazacanémia vírusával való fertőzöttség, Bonamia ostreae-fertőzés, Marteilia refringens-fertőzés és a White spot-betegség vírusával való fertőzöttség) fogékony fajokról, valamint az E kategóriájú betegségekre (koi-herpeszvírusbetegség) fogékony fajokról.
(1) HL L 84., 2016.3.31., 1. o. (2) A Bizottság (EU) 2018/1882 végrehajtási rendelete (2018. december 3.) egyes betegségmegelőzési és járványvédelmi szabályoknak a jegyzékbe foglalt betegségek kategóriáira történő alkalmazásáról, valamint a jegyzékbe foglalt betegségek terjedésére nézve számottevő kockázatot jelentő fajok és fajcsoportok jegyzékének megállapításáról (HL L 308., 2018.12.4., 21. o.).
(3) OIE Víziállat-egészségügyi Kódex (2021).